آذربایجان، 24 فوریه‌ده چیخان چاتیشمادا شهید اولان و مؤوضعلر آراسین‌داکی اراضیده قالان 5 عسگرین، ارمنیستانین یئنی طلب‌لر ایره‌لی سورمه‌سی اوزرینه آلینابیلمه‌دیگینی آچیقلادی.
آذربایجان ساوونما یاخانلیغی، 24 فوریه‌ده چیخان چاتیشمادا شهید اولان و مؤوضعلر آراسین‌داکی اراضیده قالان 5 عسگرین، اولوسلارآراسی تشکیلات‌لارین واسطه‌سیله آنلاشما تامین ائدیلمه‌سینه باخمایا‌راق ارمنیستانین یئنی طلب‌لر ایره‌لی سورمه‌سی اوزرینه آلینابیلمه‌دیگینی بیلدیردی.
وئریلن آچیقلامادا، 24 فوریه‌ده ارمنیستان اوردوسونون باشلاتدیغی بؤیوک تخریبلاتلاری اؤنلرکن شهید اولان 5 عسگرین چاتیشما ساحه‌سین‌دن آوروپا گوونلیک و امکداش‌لیق تشکیلاتی و اولوسلارآراسی قیزیل خاچ تشکیلاتی واسطه‌سیله دونن گون اورتا ساعات‌لاریندا آلینماسی‌نین قرارلاشدیریلدیغی ایفاده ائدیلدی.
آچیقلامادا، اولوسلارآراسی تشکیلات نماینده‌لری‌نین واسطه‌سیله جسدلرین آلینماسینا باشلارکن ارمنیستان طرفی‌نین آنلاشمانی پوزا‌راق ایشلره مانع اولماق اوچون یئنی و قبول ائدیله‌بیلمز شرط‌لر ایره‌لی سوردوگو قید ائدیلدی.
باخانلیغین بیر باشقا آچیقلاماسیندا، ارمنیستان اوردوسونون تالیش کندی ایستیقامتینده تخریبات گیریشیمینده اولدوغو، آذربایجان مؤوضعلرینه یاخینلاشماغا چالیشان ارمنی عسگرلرین گئری پوسکورتولدوغو ایفاده ائدیلدی.
ارمنی عسگرلرین جان ایتکی‌سی وئره‌رک گئری چئکیلدیگی ایفاده ائدیلن آچیقلامادا، آذربایجان اوردوسون‌دان جان ایتکی‌سی اولمادیغینی قید ائدیلدی.
